ಸ್ತ್ರೀ ಧರ್ಮ (ನಿಯತಕಾಲಿಕೆ)

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ
ಸ್ತ್ರೀ ಧರ್ಮ, ಇಂಗ್ಲಿಷ್ನಲ್ಲಿ 'ದಿ ಸ್ಫಿಯರ್ ಆಫ್ ವುಮೆನ್' (ಮಹಿಳೆಯರ ವಲಯ) ಎಂದು ಅನುವಾದಿತವಾಗಿದೆ,
ಇದು ವುಮೆನ್ಸ್ ಇಂಡಿಯನ್ ಅಸೋಸಿಯೇಷನ್ನ ಒಂದು ವಸಾಹತು ವಿರೋಧಿ ಮತ್ತು ರಾಷ್ಟ್ರೀಯತಾ ಪರ ಮಾಸಿಕವಾಗಿದ್ದು, ಇದನ್ನು ಮೊದಲು ಜನವರಿ 1918 ರಲ್ಲಿ ಎರಡು ಥಿಯೋಸೋಫಿಸ್ಟ್ ಸ್ತ್ರೀವಾದಿಗಳಾದ –ಮಾರ್ಗರೆಟ್ ಕಜಿನ್ಸ್ ಮತ್ತು ಡೊರೋತಿ ಜಿನರಾಜದಾಸ– ಅವರಿಂದ ಪ್ರಕಟಿಸಲಾಯಿತು ಮತ್ತು ಆಗಸ್ಟ್ 1936 ರವರೆಗೆ ಮುಂದುವರೆಯಿತು.ಡೊರೋತಿ ಗ್ರಾಹಮ್ ಜಿನರಾಜದಾಸ,
ಅನ್ನಿ ಬೆಸೆಂಟ್, ಮಾರ್ಗರೆಟ್ ಕಜಿನ್ಸ್,
ಮಹಾದೇವ ಶಾಸ್ತ್ರಿ, ಶ್ರೀಮತಿ ಪಟವರ್ಧನ್ ಮತ್ತು ಮುತ್ತುಲಕ್ಷ್ಮಿ ರೆಡ್ಡಿ ಇವರುಗಳು ಈ ಮಾಸಿಕದ ಸ್ಥಾಪನಾ ಸಮಿತಿಯನ್ನು ರಚಿಸಿದ್ದರು. ಇದರ ಶೀರ್ಷಿಕೆಯು ಸಂಸ್ಕೃತ ಭಾಷೆಯದ್ದಾಗಿದ್ದು, ಮಹಿಳೆಯರ ಧರ್ಮವನ್ನು ಸೂಚಿಸುತ್ತದೆ: ಅವರ ಸರಿಯಾದ ಮಾರ್ಗ. 

 ವಾಚಕವರ್ಗ 
ಈ ಮಾಸಿಕವು ಆಂಗ್ಲೋ-ಭಾರತೀಯ, ಭಾರತೀಯ ಮತ್ತು ಬ್ರಿಟಿಷ್ ಮಹಿಳಾ ವಾಚಕರನ್ನು ಗುರಿಯಾಗಿರಿಸಿಕೊಂಡಿತ್ತು.

 ವಿಷಯಸೂಚಿ 
ಇದು ಮಹಿಳಾ ಚಟುವಟಿಕೆಗಳ ಸುದ್ದಿ, ಮಹಿಳಾ ಮತದಾನ ಮತ್ತು ಸಮಾನ ಹಕ್ಕುಗಳಂತಹ ವಿಷಯಗಳ ಮೇಲಿನ ಸ್ತ್ರೀವಾದಿ ಅಭಿಪ್ರಾಯ ಲೇಖನಗಳು, ಸಮಾವೇಶಗಳ ವರದಿಗಳು ಮತ್ತು ಭಾರತ ಹಾಗೂ ವಿದೇಶಗಳಲ್ಲಿ ಮಹಿಳೆಯರ ಮೇಲೆ ಪರಿಣಾಮ ಬೀರಿದ ಹೊಸ ಶಾಸನಗಳ ವಿಶ್ಲೇಷಣೆಗಳನ್ನು ಪ್ರಕಟಿಸುತ್ತಿತ್ತು.

 ಬೆಲೆ ನಿಗದಿ 
ಅಂದಿನ ಇತರ ಮಹಿಳಾ ಮಾಸಿಕಗಳಂತೆ, ಸ್ತ್ರೀ ಧರ್ಮವು ಲಾಭ ಗಳಿಸುವುದಕ್ಕಿಂತ ಉತ್ಪಾದನಾ ವೆಚ್ಡಗಳನ್ನು ಭರಿಸಿಕೊಳ್ಳುವುದರ ಮೇಲೆ ಹೆಚ್ಚು ಗಮನ ಹರಿಸಿತು ಮತ್ತು ಮಹಿಳಾ ವಾಚಕವರ್ಗವನ್ನು ತಲುಪುವುದರ ಮೇಲೆ ಕೇಂದ್ರೀಕರಿಸಿತು. ಇದನ್ನು 2 ಆಣೆಗಳ ಅಗ್ಗದ ಬೆಲೆಗೆ ನಿಗದಿಪಡಿಸಲಾಗಿತ್ತು ಮತ್ತು ಓದುವ ಕೊಠಡಿಗಳು ಮತ್ತು ಶಿಕ್ಷಣ ಸಂಸ್ಥೆಗಳಲ್ಲಿ ಲಭ್ಯವಿತ್ತು. ಆರಂಭದಲ್ಲಿ, ಇದು ಜಾಹೀರಾತುಗಳನ್ನು ಪ್ರಕಟಿಸುತ್ತಿರಲಿಲ್ಲ. ವೆಚ್ಚಗಳನ್ನು ನಿರ್ವಹಿಸಲು, ಮಾಸಿಕವು ಕಾಗದದ ಗುಣಮಟ್ಟ, ಗಾತ್ರ ಮತ್ತು ಪ್ರಕಟಣೆಯ ಆವರ್ತನದೊಂದಿಗೆ ಪ್ರಯೋಗಗಳನ್ನು ನಡೆಸಿತು.

 ಉಲ್ಲೇಖಗಳು 

 ಗ್ರಂಥಸೂಚಿ 




 ಬಾಹ್ಯ ಕೊಂಡಿಗಳು 

 ಸ್ತ್ರೀಧರ್ಮ ಮಾಸಿಕಗಳ ಸಂಗ್ರಹ ಇಲ್ಲಿ ಲಭ್ಯವಿದೆ: https://wiachennai.org/stridharma/

ವರ್ಗ:ಭಾರತದಲ್ಲಿ 1918ರ ಸ್ಥಾಪನೆಗಳು
ವರ್ಗ:ಭಾರತದಲ್ಲಿ 1936ರಲ್ಲಿ ಸ್ಥಗಿತಗೊಂಡವು
ವರ್ಗ:ಸ್ಥಗಿತಗೊಂಡ ನಿಯತಕಾಲಿಕಗಳು
ವರ್ಗ:ಭಾರತದಲ್ಲಿ ಸ್ತ್ರೀವಾದ
ವರ್ಗ:ಸ್ಥಗಿತಗೊಂಡ ಸ್ತ್ರೀವಾದಿ ಮಾಸಿಕಗಳು
ವರ್ಗ:1918ರಲ್ಲಿ ಸ್ಥಾಪಿತವಾದ ಮಾಸಿಕಗಳು
ವರ್ಗ:1936ರಲ್ಲಿ ಸ್ಥಗಿತಗೊಂಡ ಮಾಸಿಕಗಳು
ವರ್ಗ:ಭಾರತದಲ್ಲಿ ಪ್ರಕಟವಾಗುವ ಮಹಿಳಾ ಮಾಸಿಕಗಳು